mteb/NusaParagraphTopicClassification huggingface dataset:
Bari’basak dudu kijai, gekgerekmi Rudi ri kamarakna. Lekbakmi jeknek, ammakeang, nampa asuluk battu ri kamarakna ammake baju lekleng siagang saluarak kebo’. Mange cidong ri dapuruk apparek kopi. Akkutaknangi dato’na la aklampa kemae ri bari’basaka dudu. Nakuai eroki mange ri BLK (Balai Latihan Kerja) nasabak niak bedek pelatihang anjari Barista. Ri cakdi dudu kijai Rudi erok mentongmi anjari Barista, ka nangai dudu angnginung kopi, njari nangai tongi apparek kopi untuk tau maraeng nampa nakutaknang antekamma kasiakna. Nangai dudu pole apparek pariasi kopi tala lekbakkapi nicoba atau nibalukang. Njari dato’na napabe’bengi ji aklampa naondang kaerokanna. Sambil nipala’ doangang sollanna berhasilki salla’ anjari barista propesional, bermanfaatka ri loe tau maraeng.
Akjappa-jappa ri dasarak tamparanga, atau biasa nasa’buk taua asselang. Anne jai nangai taua punna mangei liburang ri tamparanga, nasabak kullei accinik jai macangna juku tamparang. Niakji iyya pakakkasakna kullea ngalle oksigen. Mingka punna tala biasaki, atau nampai paki sikali la cobai, bajij punna appilajarakki rolo’ manna sikekdek nasabak pasti panikki punna niak maki rawa, apalagi punna niak nicinik juku lompo. Maraengi punna anu biasa maki, nassami rannui nyawayya. Mingka anne tala bajik tongi punna tau tala issenga a’lange-lange. Ka tala la na issengi apa la nagaukang konjo njari bajik punna ammileiki olahraga maraenga nasabak loe tongi resikona punna asselangki lalang ri dasarakna tamparanga. Kecuali punna amangji ngaseng pakakkasakna siagang tenaja na tallang dudu, kicobami.
Cara jamanna anjo mesin sassayya, cara se're na ri tindis ki tombol operasi punna erokki sassai riolo. Aturu' mi erok siapa menit ri sassa, sikamma 10 menit, 15 menit ato 20 menit. Le'ba ri aturu', na je'ne na jai mi antama ri mesin sassa na, pantama mi poe sabun na siagang pengharung bajua ri tampa' na ri mesin sassa ya. Nampa tindis mi tombol on na. Le'ba na ta' sassa bajua, je'ne na la'busu tommi antama mi je'ne beru na erok a'bilasa. Le'ba na a'bilasa na pakalotoro' mi bajua anjo mesin sassaya. Le' ba kalotoro, kullemi ri pasulu nampa ri panging sike'de sanggeng na kalotoro tojeng.
Ri pulau jawa anjo sanna terkenal na senjata Keris ka. Anjo keris ka sikammai parang la'bu bentuk na tapi niak jai ukiran na ri keris na. Anne keris ki jai tongi tau rioloanga na pake erok na lawang bangsa penjajah ya riolo wattu na na kuasai Indonesia. Keris poe jai macam-macam na ta'gantung battu ti daerah kamae i. Tapi kamma-kamma anne jarang mi niak tau na pake keris ka. Ka jai mi na pae anjari pajangangi na pake tommi anjari barang pusaka. Tena tong Keris ri panjari media na setang/jin na tampa ki mantang. Ka anne keris ka mentong jai na boli sejarah battu ri jamang rioloa.
Gangang anjari salah sekre kanreang loe kabajikanna untuk kalea. Nasabak loe kabajikanna, nisuroki sanging nganre gangang allo-allo. Loeji jenisna gangang kullea niparek, kasikna nyamang siagang lammorokji bahanna. Salah sekre gangang nyamanga iareka paria atau pare, manna pai’ki mingka loe manfaatna. Lalangna anjo parea niak kandungang bajik kulle niguppa. Nabaliki panaung kalenta, napanaungi golla lalang kalea, nakurangi kolesterol, loe nutrisina, kulle naobati kanker, na ewai inflamasi siagang najagai kagassinganna doke’ta. Pare manna nipallu biasa siagang ce’la nyamang tonji. Polong ruai rolo’ parea nampa pelaki bijinna, sareangi ce’la, paccalaki sollanna assuluk pai’na, lekbak anjo bissai ri jeknek. Pallumi pareta siagang jeknek nitambai sikekdek ce’la sanggenna ti’no. Parallui niperhatikang sollanna tena na lu’mu dudu.
Punna katte antu biasa yaa olahraga mae ri tampak gym atokah studio yoga, kulle tena mo ni asing siagang istilah na gym ball. Alat olahraga anne paling bajika anne gampang ji ni pake. Bola olahraga anne tersedia lalang jai ukuran. Bola gym anne sannak bermanfaat na mae ri kesehatan ta. Bola latihan anne ni issengi todong siagang istilah swiss ball, physio ball, stability ball. Awalak na, anne bola ni kembangkan ri taung 1963 ri Aquilino Cosani anjari alat bantu terapi fisik ri seluruh na Eropa. Ri tauang 1980 an , niak jai ahli terapi fisik Amerika pakarammula tertarik siagang anne alat olahraga yaa. Anjo mi kemudian na parek anne bola olahraga ya terkenal mae ri seluruh negara.
Angguppa sawalak lompo iareka salah sekre nakeroki iya ngaseng tau. Mingka anjo nikuayya bisnis tena la sanging sawalak taua, niak tong wattuna kullei rugi. Mingka punna rugi bisnista, teaki langsung dodongi. Memang iyya naparek pakrisik nyawaki apalagi punna niu’rangi kua jaimi modalak nipasuluk. Mingka la nikurami ka rugi taniaji akhirna linoa. Punna niak kondisi kamma anne parallu ki pabajiki manajemen doekta, ka punna nikasiakmi rugia, manna doek sibilangngang sakbu nikatutui ji. Nampa tea laloki gengsi appalak bantuang, sollanna jai tau kulle baliki, sareangki pantamakkang sollanna kulleki ambangung issedek, bajiki bisnista njari punna toa maki salla, niakji kitayang-tayang. Nampa kirobai ngaseng apa parallu nipabajiki, bokoi apa passabakkang parek rugiki, sollanna kullei pila’ maju salla’ bisnista.
Punna kamma kamma anne nakke ku sakring Frozen Food lagi naik baik na. Kah taua todong jai ri ballak na jari jai erok ak pallu pallu. Mingka erok na pallu pallu antu sederhana sederhana yaa ji antu mi kapang na jai tau labbi na pile malli forzen food. Apalagi punna frozen food labbi tahan sallo dari pada malli kanre jari yaa mo. Punna erok ni pakarammula bisnis frozen food katte parallu ni pikkirik beberapa hal rodong, misal na suplier na frozen food ka battu kamae. Harusuk ki ni boya antu lekba ka mo lisensi barak anjo tau mallia poeng percaya siagang produk na. Nampa jenisik kanrena frozen food apa erok ni balukkang, daging kah, ganggang kah, atokah maraenga.
Mae ri persiapan susuru binanga, Barkah menilai tergantung materi niaka erok na sareang. Mingka menurutna biasa na susur binanga parallu na utamakan ni gaukang anciniki kondisi cuaca. Punna na lakukan ri musim bosi parallu sannak na perhatikan siagang ati-ati ancinik cuaca terutama ri cappak. Sabak banjir tena simata kajadian ri bagian tanga siagang biring, Manna kamma anjo ri bagian tangnga siagang rawah tena na bosi, mingka poeng kulle terjadi banjiri punna bosi tinggi siagang membahayakan kulle na lakukan simata tau niaka usia tiknok paling tena niak ilmu dasarna, kanangna. Jari punna allakukang olahraga susur binanga anne kulle ni sare kasalamatan sabak iangaseng lekbak na persiapkan secara matang.
Garantung / Garattung. Alat musik anne ni parek battu ri wilahan kayu, antu ni gantung ri rate na kotak resonator anjari tampak ni bolik na sakrang, ni mainkangi antu dengan cara ni tette tette 5 bilah nada ammake 2 (rua) stik kayu. Anjo wilahan na ngaseng kayu na tena na singkamma ukuran antu na parek perbedaan bunyi na nada na. Alat musik anne riolo ni pake lalang rangkaian na musik uning uningan, antu mi sekre acara khusus kulle ni sembah anjo Karaeng Puang ta. Mingka niak todong wattu na ni pake ri beberapa acara tertentu aa, singkamma pesta ak buntingan nga siagang ka mataeng, misal na.
Punna mangeki ri Bira, Bulukumba, niak sekre tampak sanna’ bajikna punna eroki akbangngi. Ammaniji battu ri tamparang Bira, niak kapang 5 meterek punna akjappa bangkengki. Anne tampaka luaraki, loe kamarakna nampa sanging AC, katinroangna nomorok sekre ngaseng, pas ri dallekanna kamarak kusewayya, niak ko’lang pangngainna anak-anaka nasabak tenaja na tallang dudu jeknekna. Niak dapur umumna kulle nipake appallu kanre, apparek kopi siagang teh, niak todo’ pole pattunuang juku’na njari tenamo ki sessa angngerang battu ri ballak. Tampakna tangkasak, WC na lakbi-lakbi tangkasakna, jeknekna assolong bajikji, sombereki pole iya ngaseng anjamayya konjo, punna bangngi loe lampu-lampu cakdina a’rinra ri ampikna kamaraka. Paling bajikna pole lammorokji ballinna sekre kamarak. Pokokna sanna bajikna anne tampaka.
Sitti sallomi akbaluk baruasa’, mingka nampanna anne jai dudu tau ammalli. Passabakkangna ka anakna, Salma naerangi anjo baruasaka mange ri kantorokna, nakanrei agangna ngaseng, nampa sanna’ nangaina. Jai tau erok niparekkang baruasa’, njari anne Salma natulisikmi nai erok, siagang sikura nakeroki. Wattunna naerang moterek anjo catatanga, rannuna ammakna dende. Biasa anjo lalang siallo, tallum pulo ji sanggenna limam pulo baruasa’ naparek, inne iyya niak mi kapang ruam bilangngang tau appesang. Anjomi towwa yang penting erokki, manna apa kulleji nibalukkang, manna ri ballak jaki, kulle jaki akboya doek, anjo ji paling pokok erokki atau tena. Kamma mi anne Sitti, pila’ sallo pila’ jai tingi tau angngai baruasa’na. Lekbaki pole tena natarima tau appesang nasabak mangnganggi apparek.
Manna masagala injo gantala na sanna okalana niguppa. Mingka niaja nibalukang, ri Mangkasarak nia, na punna loea rate ri Jeneponto, butta kalassukanna jarangan bede. Punna i katte tu angngai accoba kanre-kanrean beru, mannasa innemi gantalaka cocok kicoba, apa pi pole punna mae ki ri butta Mangkasarak. Makasekre ka inne masagala memang niguppa na kinne tongji ri buttayya nia. Maka rua na inne nia kasia' aslina dagenga ka nipalluii naik na tena rampana maraeng na cekla tonji. Na maka tallua, bede na kana taua, inne gantala ka jarangan ajjari tongi pakballe apa pi pole punna tu nia bokkana, libai na papia.
Istilah na anjo Arung Jeram battu ri kana kana White water Raftinh atokah Rafting antu lalang terjemahan bebasak lalang bahasa inggris arti na naarungi sungai na pake perahu antu na andalkan kemampuan mendayung ta. Anjari internasional Rafting Federation (IRF), Anjo pengertian na Rafting atokah arung jeram anjari “Sekre aktifitas tau lalang na naarungi sungai antu ni andalkan keterampilan siagang kekuatan fisik na barak kulle na dayung anjo perahu antu berbahan lunak secara umum ni terima anjari sekre kegiatan sosial, komersil siagang olahraga”. Manna mamo ri awalak na perkembangan na ri Indonesia istilah na Rafting na punnai beberapa penyebutan mingka lalang standar kompetensi anne terminologi ji.
Sebagian battu ri anjo menu menua sumpaeng lekba mo nakke ku pacinikang mae ri atasan atasan ku antu warga negara asing nga, Soto Betawi, Jengkol, siagang Tape Uli antu mi kuliner na ngai iyaa ngaseng. Kuliner na betawi tena na lappasak battu sejarah kuliner tionghoa jari sebagian singkamma kamma ji pallu pallu na kanre kanrean peranakan singkamma Pindang Bandeng siagan Soto Betawi. Beberapa kuliner betawi todong beru pi nakke ku coba sikali singkamma anjo Gabus Pucung wattu na potluck ni bawa ri agang ku antu asli bekasi siagang Sayur Babanci ri acara na haul abik (kakek) ku riolo. Nakke tena ku pantamai jengkol ri anne daftar ka kah nakke tena ku ngai siagang tena kulle ku kanre punna ku cobai kanre.
Iangaseng mahasiswa beru ri kampus UIN Alauddin Mangkasarak ni wajibkan mae ri setiap mahasiswa untuk ampinawang program CBT, anne program CBT  iamiantu pembentukan karakter siagang berlandaskan kegiatan keagamaan. Pelaksanaan CBT iareka Character Building Treaning battuanna untuk ampakasekre tujuan visi siagang misi mae ri sekrea mahasiswa lalang anjaling passi-anakkang antara jurusan, antar fakultas lalang lingkungan UIN Alauddin Mangkasarak. supaya tena niak terjadi passibakjiang mae ri parangna mahasiswa, bajik lalang lingkungan kalengna iareka pantarangang. Anne kegiatangna berlangsung salama 40 allo siagang sikuntung materi untuk angguppa jati kalengna. Utamana untuk relasi kalengna mae ri kalengna, relasi kalengna mae ri parang na tau, lingkungan siagang tau toa na iareka tuhanna.
Punna carita tawwa passala hotel iareka pammantangan sinampeka loei defenisi kulle nipake. Na punna injo ri kamus lompona bahasa Indonesia iyya, hotel iami injo sekre gedung loe kamarakna na nipassewang la ni pakbangi iareka ni pangnganrei ri tau injo niake lalang mange mangeanna. Kulle tongi nikungi injo hotelka pammantangan tassinampe injo diparutusu secara komersial na kulle nisewa na nipake akbangi iareka angnganre ri tuniaka ri lampa lampanna. Punna ero ni isseng bajik baika pole, na inne hotelka loe rupa rupanna, kamma kulle nicini battu ri lokasina, batena niparutusu, tujuanna, na bintangna. Inne mi assare passisala sekre hotel na hotel maraenga.
Nitarawammi manngena I Kukang mingka taena nisarei misang. Naia ri wattu matenamo manggena ammantammi I Kukang siagang amma’na. Naiaji jama-jamanna ammakna iamintu akdengkangi asena taua nampa nisare tommi tapunna, ia tommi anjo nirekeng sangkama gajina akdengka. Naiami anjo tapua napallu, ia tommi nakanre, ia tonuni sallang nabuburangi I Kukang. Tanikana-kanami pa’risikna katallassanna 1 Kukang siagang amma’na, tenamo pakrisang i rateanna napisakringi. I Kukang tammakemi baju, tammakemi saluara’, tattapperekmi punna tinroi, battuang kana a’bonjeng-bonjeng mami. Ammakna aklipak kae-kae tamakbaju ka taena memang todong bajunna. Naia ballak-ballak pammantanganna runtung-runtung tommi, apaji naklettekmo mange ri sekrea kali’bong ri sekrea batu lompo. Naanjo babanna kalikbong batua taena nammake pakkekbuk.
Sebenar na anjama niak kelebihan siagang kekurangan na, yahh seimbang ji lahh. Sebenar na anjama ri kantorok antu panno yaa AC todong tena na bajik mae ri kesehatan na kaleng ta. Katte ni sarankan kulle suluk battu ri ruangan ber AC kira kira 15 menit ni hirup ki udara segar ka. Bahkan todong punna katte sanging mempo jaki ni cinik ciniki layar monitor na komputer ka todong tena na bajik mae ri keseharan na matang ta siagang kallong ta. Ngapa kamma anjo? Kah punna katte narrusuk ni cinik ki layarak komputer ka apalagi punna sallo dudu (8 jam), anjo otomatis na parek ki kaleng ta mangngang nampa matang ta anjari rabun bella ii.
Mila nakiok tojeki Santi punna tettek sampulomi, nakioki mange akjappa-jappa ri mol ka, nasabak lekbakmi appallu-pallu Santi ri ballakna, pala’ kanami ri tau toana aklampa siagang Mila. Battuna ri mol ka, sekreji tampak namangei, iareka Gramedia. Mila siagang Santi memang nangai dudu ammaca bo’bo’, bulang-bulangi ammalli bo’bo’ manna tassekre. Mila ammalli bo’bo rua, Santi sekreji naballi ka lekbakmi isse’ ammalli bo’bo’ minggu laloa. Lekbakna nabayarak ri kasir, mangemi ammalli kanre-kanreang sambil akboya pammempoang. Niak tampak nangai loe kacidonganna ri dallekanna carefour, kinjo tommi accidong sambil ammaca bo’bo’ lekbaka naballi. Sipakrua mentongi mempo sanggena lakbusuk nabaca sekre bo’bo. Lekbakna anjo moterekmi issedek ri ballakna, ri ballakna todo’ punna tenaja najama, ammaca mi issedek anjo bo’bo tenapa lekbak nabaca.
Abbicara masalah kurubang, tantu taena ki ta’lappasa battu ri assala kajianna, iami antu Nabi Ibrahim siagang ana’na ma’arenga Ismail Nasaba anjo korobayya ri uru-uruna battu ri nabi Ibrahim,  appoko’ ri kerelaan hati nabi Ibrahim poro ero’ assamballei ana’na lanri passuroang battu ri Allah ta’ala. Sikamma na rampeaki risejarayya angkanaya, riwattu nipatarimanamo Nabi Ibrahim se’re tugas battu ri Allah SWT sebagai Nabi untuk appabattu katojengan mae ri umma’na sannaka panra’na anjo wattua. Ma’nassa jai sikali kasukkarrang na dallekang siagang masarro mabattala’na, nasaba siapa sallona na palele agama naeranga battu ri Allah ta’ala, sanrapang nirekeng ia eroka lamminawang ri nabi Ibrahim. Sanggena nabokoi kampong kalassukanna nabi Ibrahim assierang a’lampa bainenna , ripa’lampana nabi Ibrahim taena nia’ kampong a’nassa na pammantangi , nasaba punna nia’ kampong nabattui tulina nikurisi, dicaci maki, bahkan dilempari batu, bahkan dianggap orang yang gila.
Punna eroki tawwa jari food blogger parallui rolo ammake social media iareka pipa injo la ammp battuangi pappasingarakna passala kanre kanreang nakanrea mange ri tutakbalaka. Tikamma batena ni pakaramula: maka sekre, ni pappilajari rolo, terea cocoka ri katte na kingai. Inne lanjari jama jamang sallo laki piti piti, jari punna tena kingai libaki ammari. Parallui nipappilajari injo laki pakasingaraka, iami injo khususuk rampa rampanaji na tikamma batena appare nakkulle todo tau appare kanre kamma injo kipakasingaraka. Iareka maeki ri warunga na ki pangasingara kanre kanreanna sollana battu i tawwa anganre. Punna lekbamo ki pilei, apparamaki akun injo nawakilia kalengta na gampanga niurangi.
Bisnis kulle ri gaukang ri balla sikamma jasa bissa motoro'. Ka Tena ja ri pake modala lompo punna a'pare ki usaha jasa bissa motoro' ri balla. Ka anjo Usaha jasa bissa motoro' ka jenis Ide usaha bissa motoro' kulle ki na janjikan untung lompo poe. Apa poe punna battumi musing bosia, anjo paballia battu tarrusu' ki ka erokki na bissa motora' na ka ra'masa' ki sanggeng na musing bosia niak. Siapa alat na ri butukang sikamma kompresor, embere', kanebo, sampo oto ato motoro', selang je'ne sanggeng na listrik na je'ne poe. Ri perkirakang modala na punna erok assung ke usaha anne kurang la'bi 8 jutaang modala na.
Monte Toboggans iareka salah sekre pakdongkokang wisata kullea niguppa atau nidongkoki punna niakki ri Portugal. Anne pakdongkokanga iareka kareta luncuruk niparek battu ri rotanga niak tau rua assetirki ri bokoang. Anne rua taua la na sorongi atau la na pamantangi anjo karetayya sesuai erokna anne pelangganga. Riolo Monte Toboggans anjari pakdongkokang umungi nipakea punna battu ri Monte na la mange ri Funchal. Mingka kinne, anne pakdongkokanga anjari salah sekre atraksi kulle nacoba wisatawanga punna mangei akjappa-jappa ri Portugal. Punna niciniki iyya sitojengna singkammai kare-karenang anak-anaka ri taung 1990. Punna tau cicakdiji nisorong bajikji, mingka punna tau sanna’ lompona akdongko anne Monte Toboggans, ballassimi inti ruayya assorong kamase.
Toko Roti Orion Mandarijn ri dakke na Pasar Gede. Anne Toko roti aa salah sekre na antu legendaris ka ri Solo, antu buka wattu na inji taung 1932. Niak todong antu terkenal battu ri toko kanre jawa Orion Mandarijn antu mi roti mandarijn na. Niak mandarijn baisa, mandarijn kismis, siagang mandarijn special. Nakana bede roti semi ri toko Orion todong termasuk ni ngai ri taua. Toko Roti Prestasi, toko anne lokasi na ri Jalan Gatot Subroto No. 229 , Serengan, Surakarta. Antu paling jai ni isseng ri rinne antu mi Roti Krumpul Bruder. Anne roti aa bantu ka bulat (singkamma punna akkumpuluki) terdiri battu ri berbagai jai rasa. Niak 2 macam roti krumpul Bluder antu ni tawarkan, antu mi Roti Krumpul kombinasi siagang Roti Krumpul Bluder.
Acara adat battu ri Jawa barat anjo niak prosesi appa bulanan na tau attiananga. Biasa na ri gaukang ki ri umuru battang na ri appa bulanga, anjo mi ri kana acara appa bulanang ka. Ka ri tappa ki lalang agama ta, ri appa bulang anjo na sareang mi roh anak ta battu ri Allah SWT. Anne acara ya tujuan na pengajiang ka minta doa ri keluarga na purinang ta. Khusus na minta ki doa ri ammak na mangge ta supaya anak ri lalang battang ta salewangangi siagang ammak tianang sanggeng na lassu mungko anak na ri 9 bulang. Ri Mangkasarak niak tonji acara pengajianga kamma anne punna attianang ki, tapi beda na ri Mangkasarak 7 bulang pi battanga.
Mange ri sipakrua taua kanre kanreang cepat saji anne iami antu kanre kanreang assipa siagang lammorok, sipakrua tau angkana kana punna sikaliji ni nikmati anjo junk food tantuna tena na anjari masalah, mingka manuruk pandapakku junk food sanna berbahayan mange ri kesehatangta. 
Na sabak katte ngaseng ni issengji kanayya kanre kanreang cepat saji anne angngandung minyak hewani, sodium siagang kalori sanna tinggina. Kamma mi anjo punna sanging angnganreki kanre kanreang cepat saji anne mangka making na pareki kalengka kalabihang berat badang iareka obesitas. Na sabakna katte akulle gampangki na taba garing darah tinggi, diabetes, kolestrol, risiko struk, serangang jantung, punna sannaki akkulle ki mate.  
Kamma mi anjo ku pasang mae rikalengku siagang bija pammanakangku untu ampammari rikammayya anne untu angnganre kanre cepat saji.
Semenjak bulan salapang 2019 kantorokku aklette gedung battu ri TB Simatupang Jaksel. Mae ri sala sekre komplek perkantoran paling elit ri Sudirman. Salama beberapa bulan anne ku perhatikan, luar biasa tau ri sekitarak ku anciniki assisala siagang tau ri area perkantoran riolonganna, terutama lalang hal penampilan. Tena niak kodi kodi gayana, bahkan palak popporoka, tukang bersih bersihna pung kacinikan rapi singkamma layakna executive. 
Mingka pasa’ga-sa’gana, punna wattu jam nganre allo, sejumlah tau lompo secara borong-borong, akan jappa bangkeng bambang allo assuluk ri area perkantoran paraikatte, siagang menuju ri biring akrungang seppanh siagang suarak tau untuk nganre allo ri anjoe warung-warunga. Jari kulle nikana, gaya nomorok 1, mingka urusan nganre tetap menghemat.
Pammarentah lekbakmi na putuskan kana Indonesia siap siagang assadia anjari tuan rumah battu ri ASEAN para Games taung 2022 ri bulan tuju la battua. Hal anjo na pabattau Mentri Pemuda siagang Olahraga (Menpora) Zainuddin Amali lalang keteranganna ri kantor Presiden, Jakarta Pusat, Selasa 22/03/2022 lekbakna rapat terbatas na pimpin oleh Presiden Joko Widodo.
“Lekbakna parakatte ampabattuang tentang kasiapanna siangang poeng na tunjukkan mae ri Indonesia sebagak tuan rumah, akhirna lalang rapat na pimpinga langsung oleh Bapak Presiden sumpaeng lekbak ni tappukang katte siap assadia untuk anjari tuan rumah ASEAN Para Games”, kanang na Menpora. 
Menpora akkana ri mulanna ASEAN Para games 2022 anjo rencanana ni laksanakan ri vietnam, mingma tena terlaksana sabak niak beberapa kendala.
Selain na anjo katte kulle ni parek tindakan antu lumayan beda yaa. Niak tong cara na antu mi ni pasangi plastik anjo ni sikkok ka ri ranting pokok na. Anne tujuan na barak kullle na tampung jeknek. Tekamma anjo pokok ka kulle na pasuluk jeknek mae ri wattu wattu tertentu. Jari ni sarankan ni pasang anjo plastik ka tippa tippa. Barak kulle ni inung anjo jekneka sinamperek. Ballak antu kullea anjari tampak ta berteduh bajik battu cuaca pansak ka, siagang bosi todong kulle ni lindungi battu eri binatang buas ka. Tekamma ri gunung katte harusuk ki jaga jaga ni antisipasi anjo apa apa ya.
Niak hadiah na sanggeng na 50 juta rupiah ri a'tanding bola Piala Gubernur 2023. Ri poster na ri sebar luasa siagang pa'pare attanding Piala Gubernur 2023 ya ri pare' ri warna kebo na eja. Lalang na anjo poster ka niak tommi anjo informasi na kulle ri gappa hadiah na sanggeng na ri angka 50 juta rupiah. Niak tommi keterangan na pemenang na ri tentukangi battu ri kategori kelompok tallu macam, pemenang se're, pemenang rua na posisi tallu. Pemenang se're na anjo anggappai hadiah sikamma piala, mendali bulaeng, piagam na doek binaan. Sedang anjo pemenang rua na tallu anggappai sikamma pemenang se'rea bedana ri jumlah doek na ji. Ri bokoanna poe ri isseng tema kegiatan na anjo Jabar Makkala, na Jabar Juara.
Ni caritakan, La dana iamiantu sekre anak petani battu ri Tana Toraja. Ia ni kenal sebagai anak carakdek siagang cerdik. Sayangna kacarakdekanna anjo biasa na gunakan untu annipu siagang na paragandai tau maraeng. Niak sekre wattu, La Dana assiagang sekre tau uranna ni undang untuk ang-hadiri upacara adat pamakaman. Antekamma ni issenga, kana pesta upacara kamatean ri Toraja sannak suarak. 
Biasana patanna acara erok anyamballe tedong untuk ni kanre siagang ni pakbagean mae ri tamuna. Lekbakmi anjari kabiasaan ri Tana Toraja, setiap tamu akan angguppa dageng tedong lekbaka ni korbangkan. Ri wattua, La Dana angguppa jatah bagian bangkengna anjo tedonga. Sementara urangna angguppa biringi iangasengna bagean anjo tedong pantaranganna bangkengna. Kamma mi anjo iri atimi La Dana, akhirna ia appikkirik antekamma carana kulle gapa bageang lebih loe battu ri urangna.
Striker antu lekba ka karena ri Inter Milan siagang Galatasaray anne lekba riolo terkenal ri akhere na taung 90 an siagang awalak 2000 an. Iyaa ni isseng malo kepiawaian na lalang na cetak gol gol antu ammake sundul ulun na. Lalang na karir na, iyaa lekba mi na cetak 260 gol mae ri klub klub antu iyaa lekba na bela siagang 51 gol untuk tim nasional na Turki. Lekba na pensiun iyaa naongi mae ri partai politik, Hasan gabungi siagang partai AKP antu ni pimpin ri Recep Tayyip Erdogan, presiden na Turki kamma kamma anne. Mingka ri taung 2011, iyaa tappile anjari anggota parlemen Turki battu ri Istanbul.